# Fujifilm X-E4

La Fujifilm X-E4 és una càmera digital sense mirall amb estil de càmera telemètrica de Fujifilm. Aquesta, està dins la gamma de càmeres pensades per a fotògrafs entusiastes. Va ser llançada el març de 2021 i es va anunciar el 27 de gener de 2021 a l'X Summit Global 2021 juntament amb la càmera de mig format Fujifilm GFX 100S.
La càmera es fabrica en platejada i negre i el preu del cos és d'uns 900€, mentre que amb l'objectiu Fujinon 27mm f/2.8 WR el preu és de 1.050€.
El 2021 aquesta càmera, va substituir a la Fujifilm X-E3.
El setembre de 2022, els principals minoristes japonesos van començar a publicar la Fujifilm X-E4 com a discontinua.

## Característiques

La X-E4 és la càmera més petita de la sèrie de Fujifilm X, encara que pesa una mica més que la seva predecessora.
Aquesta incorpora un sensor X-Trans 4 de 26,1 megapíxels i un processador X-Processor 4. El sistema d'enfocament automàtic és el mateix que el de la Fujifilm X-T4, amb 425 punts AF i 0,02 segons de resposta.
La càmera consta d'una pantalla tàctil LCD orientable 180° per sobre de la càmera, donant així la possibilitat de disparar selfies. La càmera és capaç de gravar vídeos a 4K/30p i Full HD/240 fps.
Com moltes càmeres de Fujifilm, la X-E4 incorpora simulacions de pel·lícula, en aquest cas 18 diferents.

## Diferències respecte a la X-E3

La Fujifilm X-E4 és més prima que la X-E3 en un centímetre. A diferència de la seva predecessor, s'ha eliminat l'empunyadura a la nova càmera i també diversos botons de la part posterior, per així oferir major comoditat. També s'ha incorporat una nova pantalla, aquesta és d'1.620.000 píxels en lloc d'1.040.000 píxels i és orientable 180°.
En aquest model s'ha afegit el mode "Programa (P)", la primera de la sèrie X-E en incorporar-lo. Aquest mode, permet disparar automàticament per realitzar captures ràpides.
La més nova incorpora un processador renovat i un sensor més nou, el X-Trans CMOS 4. El sistema d'enfocament automàtic també ha canviat, s'han incorporat 100 punts AF més, fent així que la càmera tingui una resposta més ràpida a l'enfocament.
Al incorporar un sensor d'imatge nou, la càmera té un ISO natiu de 160, en lloc de 200 i pot arribar fins a 80 d'ISO, en lloc de 100. També pot disparar una ràfega de 20 fps, en lloc de 8 fps.
Amb vídeo les dues poden gravar en 4K a 60p però la més nova amb una taxa de bits de 200mbps. La X-E4 pot gravar Full HD a 240p en lloc de només els 60p de la X-E3.

## Premis

El 2022, aquesta càmera va guanyar el premi IF product design.

## Inclòs a la caixa

* Cos de la Fujifilm X-E4
* Corretja per la càmera
* Bateria NP-W126S
* Tapa de la càmera
* Cable USB-C
* Adaptador auriculars (USB-C a Jack)
* Manual bàsic

## Referències

* ↑ «Fujifilm X-E4 Overview» (en anglès). Dpreview.
* ↑ «La Fujifilm X-E4 renueva la gama X más compacta con 26 MP y un precio de 900 euros» (en castellà). Photolari, 27-01-2021.
* ↑ «Fujifilm GFX100S, 100 megapíxeles de formato medio en versión más compacta y económica» (en castellà). Photolari, 27-01-2021.
* ↑ León, Jesús. «Fujifilm X-E3, análisis: nueva generación muy mejorada y tremendamente competitiva» (en castellà). Xataka foto, 05-02-2018.
* ↑ «Fujifilm X-T4, X-E4, X-T30II Discontinued at Major Japanese Stores: So Let’s Talk Fujifilm X-T5, X-E5 and X-T40» (en anglès). Fuji rumors, 13-09-2022.
* ↑ «The Barely Two-Year-Old Fujifilm X-E4 Appears to Have Been Discontinued» (en anglès). Peta pixel.
* ↑ Butler, Richard. «Fujifilm X-T4 review» (en anglès). Dpreview, 20-05-2020.
* ↑ Bracaglia, Dan; Rose, Carey. «Fujifilm X-E4 review: small size, big image quality» (en anglès). Dpreview, 06-04-2021.
* 1 2 Condés, Óscar. «Fujifilm X-E4, Fujinon XF 27mm F2.8 R WR y XF 70-300mm F4-5.6 R LM OIS WR, nueva cámara "callejera" y objetivos para la Serie X de mirrorless APS-C» (en castellà). Xataka foto, 27-01-2021.
* ↑ «Cámaras de Fotos - Comparativa vis a vis. Fujifilm X-E4 vs Fujifilm X-E3» (en castellà). De camaras.
* ↑ «XE-4» (en castellà). Fujifilm.
* ↑ «Fujifilm X-E3 vs Fujifilm X-E4» (en castellà). Versus.
* ↑ «X-E4 Specifications» (en anglès). Fujifilm.
* ↑ «FUJIFILM X-E4» (en castellà). IF design award.
* ↑ «FUJIFILM Holdings sets its highest record with 24 products winning the internationally prestigious “iF Design Award”» (en anglès). Fujifilm.
* ↑ Manual del propietario Fujifilm X-E4 (Accesorios suministrados - pàgina XXIII)